OECD segir hagvaxtarhorfur slæmar
Útlit er fyrir að hagvöxtur í helstu hagkerfum heims í ár verði einhver sá minnsti í tvo áratugi að mati Efnahags- og framfarastofnunar Evrópu, OECD. Gerir stofnunin ráð fyrir því að verg landsframleiðsla vaxi aðeins um 1% að meðaltali í aðildarríkjunum 30 á þessu ári og 1,2% á því næsta. Dagblaðið Financial Times birtir í dag tölur úr væntanlegri spá OECD. Reynist þær réttar er um að ræða minnsta hagvöxt síðan árið 1982. Í spá OECD frá í maí á þessu ári var gert ráð fyrir að hagvöxtur yrði að jafnaði 2% í aðildarríkjunum á þessu ári og 2,8% á árinu 2003. FT segir að tölurnar hafi verið lagðar fram á nýlegum fundi hagfræðinga OECD og embættismanna frá aðildarríkjunum. Endanlegar tölur verða birtar 20. nóvember. Samkvæmt bráðabirgðatölunum er útlit fyrir að hagkerfið í Japan dragist saman um 0,7% á þessu ári og um 0,8% á því næsta en OECD gerði í vor fyrir 1% hagvexti í ár. Þá gerir OECD nú ráð fyrir að hagvöxtur verði 0,7% í Þýskalandi í ár og 1% árið 2002, í Bandaríkjunum verði 1,1% hagvöxtur í ár og 1,3% á næsta ári. Loks gerir stofnunin ráð fyrir því að landsframleiðsla vaxi um 1,9% í Bretlandi í ár.
Útlit er fyrir að hagvöxtur í helstu hagkerfum heims í ár verði einhver sá minnsti í tvo áratugi að mati Efnahags- og framfarastofnunar Evrópu, OECD.
Gerir stofnunin ráð fyrir því að verg landsframleiðsla vaxi aðeins um 1% að meðaltali í aðildarríkjunum 30 á þessu ári og 1,2% á því næsta.
Dagblaðið Financial Times birtir í dag tölur úr væntanlegri spá OECD.
Reynist þær réttar er um að ræða minnsta hagvöxt síðan árið 1982.